KOMMISSIONENS FORORDNING (EF) Nr. 534/1999 af 11. marts 1999 om fastsættelse af lofterne for finansiering af foranstaltninger til forbedring af olivenproduktionens kvalitet for produktionscyklen 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1638/98 (2),

under henvisning til Kommissionens forordning (EF) nr. 528/1999 af 10. marts 1999 om foranstaltninger til forbedring af olivenproduktionens kvalitet (3), særlig artikel 3, stk. 2, og

ud fra følgende betragtninger:

I artikel 3, stk. 2, i Kommissionens forordning (EF) nr. 528/1999 er det bestemt, at der for hver produktionscyklus på 12 måneder skal fastsættes lofter over finansieringen af de foranstaltninger til forbedring af olivenproduktionens kvalitet og dens miljøvirkninger, som kan gennemføres i hver producentmedlemsstat;

for det første år, hvor forordning (EF) nr. 528/1999 anvendes, bør der under hensyn til datoen for nævnte forordnings ikrafttrædelse fastsættes en senere frist for udarbejdelse af programmet for foranstaltninger for produktionscyklen 1999/2528;

i Kommissionens forordning (EF) nr. 2095/98 af 30. september 1998 om fastsættelse for produktionsåret 1997/98 af den anslåede olivenolieproduktion samt af det enhedsbeløb for produktionsstøtten, der kan udbetales som forskud (4), er den pågældende anslåede produktion fastsat til 2 290 000 t, heraf 1 157 000 t for Spanien, 422 000 t for Grækenland, 670 000 t for Italien, 39 528 t for Portugal og 2 600 t for Frankrig; det beløb, der tilbageholdes af produktionsstøtten for olivenolie for dette produktionsår, bør anvendes til at finansiere foranstaltninger til forbedring af kvaliteten af den produktionscyklus, som begynder den 1. maj 1999;

de foranstaltninger, der skal gennemføres, har forholdsvis faste mindsteomkostninger; loftet over den samlede finansiering kan derfor vise sig ikke at være tilstrækkeligt for visse medlemsstater; i disse tilfælde bør der fastlægges passende grænser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

For produktionscyklen fra 1. maj 1999 til 30. april 2000 fastsættes lofterne for finansiering af de foranstaltninger, der er nævnt i artikel 3, stk. 2, første afsnit, i forordning (EF) nr. 528/1999, til:

>TABELPOSITION>

Artikel 2

Uanset artikel 2, stk. 1, i forordning (EF) nr. 528/1999 udløber fristen for udarbejdelse af programmet for foranstaltninger for produktionscyklen 1999/2000 den 30. april 1999.

Artikel 3

Uanset artikel 3, stk. 3, i forordning (EF) nr. 528/1999 må det supplerende nationale finansielle bidrag for de medlemsstater, hvis finansieringsloft som fastsat i artikel 1 ikke overstiger 100 528 EUR, højst udgøre 250 000 EUR.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. marts 1999.

På Kommissionens vegne

Franz FISCHLER

Medlem af Kommissionen

(1) EFT 172 af 30. 9. 1966, s. 3025/66.

(2) EFT L 210 af 28. 7. 1998, s. 32.

(3) EFT L 62 af 11. 3. 1999, s. 8.

(4) EFT L 266 af 1. 10. 1998, s. 62.